ઉપરાંત બહારથી બોલાવાયેલી કંપનીઓ, ડોગ સ્કવોડ, નેત્ર કેમેરાવાન, વજ્ર વગેરે રિહર્સલમાં જોડાયા હતા. રથયાત્રાની સુરક્ષામાં કોઈ ચૂક ન રહી જાય તેનું ખાસ ધ્યાન રાખવામાં અાવ્યું હતું. પોલીસ અધિકારીઓએ શહેરના સંવેદનશીલ તેમજ અતિસંવેદનશીલ વિસ્તારોમાં રથયાત્રા દરમિયાન કોઈ પણ કાંકરીચાળો ન થાય અને જો નાની-મોટી ઘટના બને તો તે પરિસ્થિતિ પર કઈ રીતે કાબૂ મેળવવો તે અંગેનાં અમુક સૂચનો કર્યાં હતાં. હાલમાં પોલીસ દ્વારા સતત બે દિવસ અતિસંવેદનશીલ વિસ્તાર એવા દરિયાપુર, શાહપુર અને ખાડિયામાં પેટ્રોલિંગ કરવામાં અાવી રહ્યું છે. અાવતી કાલે પણ પોલીસ દ્વારા રિહર્સલ અને ફ્લેગમાર્ચ યોજાશે.